Dengan mendedahkan buku panduan ini,
saya dah tunjukkan cara untuk sampai ke puncak,
buat rancangan perniagaan yang kebal,
menakutkan musuh
dan mendahului pihak berkuasa.
Saya juga tunjuk perkara yang dilarang buat.
Untuk pelajaran akhir, tiba masa untuk tambah cita-cita
dan ketahui betapa berkuasanya ketua gengster.
Ketua gengster terbaik meluaskan pengaruh ke setiap aspek masyarakat
agar mereka boleh singkir perkara yang halang aktiviti jenayah mereka.
Tiada perintis jenayah guna pengaruh untuk capai kejayaan
atau dengan cara yang boleh bawa maut seperti raja kokain Colombia,
Pablo Escobar.
Yang menguasai setiap halaman buku panduan
dan menambah beberapa bab akhirnya sendiri.
Dia ada kuasa politik, dia wira di dalam komunitinya…
Salam istimewa…
…dia kejam dengan musuhnya,
orangnya licik dan dia ahli perniagaan yang baik.
Anda takkkan dapat 30 bilion secara tak sengaja.
Ikut jejak Escobar
dan anda juga boleh jadi terbaik dalam kelas tersendiri
dengan belajar memenangi hati kawan dan mempengaruhi segalanya.
MELANGGAR TRADISI
Pablo Escobar bangkit dari jalan-jalan Medellín, Colombia
untuk menjadi ketua sindiket dadah terbesar dalam sejarah,
dengan seluruh negara di bawah telunjuknya.
Dia ketua gengster, pengganas.
Dia dalang jenayah dan seorang usahawan global.
Tapi sebelum kita jelaskan cara Pablo membunuh,
ini beberapa butiran penting tentang langkah pertamanya
daripada bidak kepada raja.
Hidup Pablo Escobar Gaviria!
FAKTA #1 ESCOBAR SANGAT BERMATLAMAT
Escobar mahu buat sejuta peso Colombia
pada usianya 30 tahun.
PENULIS
Ibunya guru sekolah. Ayahnya seorang petani
yang bekerja di ladang. Mereka tiada sumber ekonomi.
Ketika Pablo remaja,
dia sudah menunjukkan bakat keusahawanannya.
Escobar menjadi pemain
dalam operasi besar penyeludupan rokok.
Dia memperluaskannya dan buat banyak untung untuk bosnya.
Ini menyebabkan dia boleh bina empayar sendiri sebagai pengedar dadah.
FAKTA #2 ESCOBAR IALAH PENGESAN TREND
Pablo Escobar nampak pengedar lain buat duit melalui kokain.
Margin keuntungan lebih tinggi dengan kokain berbanding ganja.
Untuk hantar sekilo kokain ke Amerika,
harganya $5,000 sekilo.
Jika pulangan untuk kokain itu ialah $80,000…
Saya bukan jurusan ekonomi,
tapi saya tahu itu satu pulangan pelaburan yang lumayan.
FAKTA #TIGA PABLO BERKUASA
Pada tahun 1975, Pablo Escobar ialah pengedar dadah peringkat rendah
yang tiada orang kenal.
Peluang datang apabila seorang individu bernama Restrepo
perlukan seseorang untuk bantu selesaikan urusan dadah di Medellín.
Jadi, Pablo bantu jual dadah.
Dua bulan kemudian, Fabio Restrepo dibunuh.
Dilaporkan, Escobar yang arahkan pembunuhan itu.
Kemudian Escobar ambil alih organisasi Fabio
dan beritahu seluruh operasi bahawa mereka bekerja untuknya.
Itu baru dikatakan ketua.
Tapi cita-cita Pablo Escobar
lebih daripada operasi pengedaran dadah tempatan.
Dia mahu ubah permainan.
Pablo Escobar mahu memerintah Colombia.
Untuk buat begitu, dia perlu luaskan pengaruhnya,
bermula dengan musuh ketua jenayah yang paling konsisten.
POLIS
TAKTIK BUAT UNDANG-UNDANG SOKONG ANDA
Bagi ketua gengster yang semakin meningkat,
polis tempatan boleh menyusahkan anda.
Tapi kita tahu polis paling jujur pun boleh tergoda dengan tawaran yang betul.
Polis korup yang bekerja untuk anda bagus untuk ketua gengster.
Anda boleh lebih menguasai kawasan
dan perniagaan anda.
Jadi, apabila polis di pihak anda dan anda bayar mereka,
itu dah sangat bagus.
Sebagai pengedar kokain terbaik Medellín,
Pablo tahu penting agar undang-undang menyokongnya.
Terutama sejak dia nampak tindakan berisiko untuk tingkatkan kuasanya.
Semasa Pablo makin terlibat dalam perniagaan kokain,
dia sedar ada keuntungan tambahan
apabila menghasilkan kokain sendiri.
Dia kata, "Mari laburkan wang untuk membuat makmal kokain."
Tapi Pablo menghadapi masalah untuk mengangkut produknya.
Pada pertengahan tahun 70-an, polis Colombia
bertanggungjawab memburu pengedar dadah.
Polis Colombia buat sekatan jalan raya
di laluan utama yang digunakan di seluruh Colombia.
Jika anda tiada sikap yang meyakinkan,
seperti tak bawa duit tunai,
anda mungkin akan ditahan kerana menyeludup.
Pablo mempunyai sikap yang betul dan lebih penting lagi, ada duit.
Tapi Colombia pada tahun 1970-an,
tak semua organisasi penguatkuasaan undang-undang ikut peraturan sama.
Pada satu malam, ketika Escobar dan orangnya mahu pulang ke Medellín
selepas seludup bekalan ke Ecuador,
mereka terperangkap dalam kelewatan yang tak dijangka.
Pablo tahu caranya,
tapi ini bukan polis biasa.
Ia polis rahsia Colombia yang dikenali sebagai DAS.
Ada sebuah agensi di Colombia bernama DAS.
Jabatan Pentadbiran Keselamatan.
DAS macam FBI.
Mereka buat banyak kerja risikan.
Ejen-ejen itu tahu Pablo akan muncul
dan dengan pantas menemui 39 kilo pes kokain mentah.
di dalam tayar ganti.
Dia ditangkap melakukan kesalahan.
Pablo menawarkan rasuah,
tapi ejen DAS tak mudah dibeli.
Mereka tangkap Pablo sebab mengedar dadah.
Mujur Escobar masih ada pilihan untuk dapatkan semula kebebasannya.
Dia mengaturkan hadiah untuk dihantar kepada hakim yang menyelia kesnya.
Hakim menghargainya…
…dan menunjukkannya.
Bagi ejen-ejen DAS yang enggan tunduk kepada pengaruh Pablo…
Mereka jadi contoh apa akan jadi
apabila kemurahan hati Pablo Escobar ditolak.
Mulai saat itu, semua pegawai yang bertembung dengan Pablo ada pilihan mudah.
Plata
o plomo.
Plata o plomo bermaksud perak atau plumbum.
Anda nak duit atau nak peluru.
Ia tawaran yang tiada sesiapa mampu tolak.
Mengharap penguatkuasaan undang-undang ialah permulaan,
fasa lain untuk kempen pengaruh
bermakna kena ada kumpulan lain menyokong anda.
Persaingan.
Macam mana nak ubah musuh menjadi sekutu?
TAKTIK TERIMA PERKONGSIAN
Orang kata kalau nak cepat, pergi sendiri.
Tapi kalau nak pergi jauh, pergi sebagai pasukan.
Sebab bersama, lebih banyak boleh dicapai.
Ketua gengster kena ada hubungan strategik dengan ketua gengster yang lain
sebab mereka semua berusaha untuk hasil yang sama untuk kaut untung.
Ada banyak keuntungan yang perlu dikaut,
tapi jika tak sefahaman dan mula saling tembak-menembak,
semua orang rugi dan mayat semakin bertambah.
Begitulah cara kumpulan hebat penjenayah ini tercipta.
Ketua gengster Sicily, Gaetano Badalamenti bekerjasama dengan mafia Amerika
untuk mengedar heroin.
Operasi itu digelar Hubungan Piza.
Sebab dadah dipindahkan melalui kedai piza New York.
Ketua pemerdagangan manusia yang dikenali sebagai Sister Ping,
yang mengembangkan empayar $40 juta menyeludup pendatang Cina ke Amerika,
membayar bekas pesaingnya, geng Fuk Ching,
hampir sejuta dolar bagi membantu operasinya.
Serta menakutkan mereka yang enggan membayar.
Sementara Lucky Luciano, Bugsy Siegel dan Meyer Lansky
menggabungkan geng Itali dan Yahudi semasa Larangan
bagi membentuk Sindiket.
Gengster pelbagai etnik pertama Amerika.
Itu barulah pemikiran progresif.
Apabila cita-cita Pablo makin besar,
dia ada sebab untuk meneroka kerjasama yang membina.
Perdagangan kokain ialah pasaran kompetitif di Colombia ketika ia bermula.
Ada beberapa pemain berbeza bersaing untuk bahagian pasaran.
Pengedar dadah ini buat hal sendiri,
mereka nak cipta sumber sendiri untuk dapatkan bahan kimia,
ia satu cabaran sebab di mana nak cari bahan kimia?
Ada banyak syarikat kimia di dunia.
Mereka masih kaut untung? Ya.
Tapi Pablo dan rakan pengedar dadahnya bakal berdepan krisis
yang akan mengubah segalanya.
Di seluruh Colombia, kumpulan memberontak mula menculik rakyat kaya
dan menjadikan mereka tebusan.
Ia kegiatan haram paling menguntungkan
dan bagi mereka yang enggan bayar, akan dibunuh.
Tak lama kemudian, mereka mula mencari hartawan dadah dan keluarga mereka.
Marta Ochoa, adik bongsu kepada penyeludup terkenal, Ochoa Bersaudara,
diculik dari kampus kolejnya
oleh ahli puak gerila Marxis M-19.
Mereka minta berjuta-juta.
Sebagai jawapan, Pablo dan Ochoa memutuskan untuk mengadakan persidangan
pengedar haram terkenal Colombia.
Ketika raja-raja dadah berkumpul, Pablo berkeras jangan bayar wang tebusan.
Sebaliknya, mereka patut bergabung tenaga untuk membiayai tentera persendirian
dengan gelaran menarik.
MAS. Muerte a los secuestradores.
Bermaksud maut untuk penculik yang minta wang tebusan.
Harga untuk sertai? Cuma dua juta peso, sekitar $33,000.
Masing-masing 10 pembunuh upahan.
Beberapa hari selepas dibentuk, MAS mula memburu.
Mereka bunuh lebih 100 orang yang disyaki penculik di seluruh negara…
sehingga penculik Marta Ochoa akhirnya faham.
Apa yang bermula sebagai perkongsian taktikal akan semakin dalam,
apabila rakan usaha sama ini memutuskan untuk mewujudkan pakatan yang lebih kekal,
yang dunia akan kenal sebagai kartel dadah Medellín.
Jadi, mereka bawa benda berbeza untuk dikongsi bersama.
Waktu itulah keuntungan mereka mula berkembang.
Mereka jadi lebih berkuasa sebagai satu kumpulan berbanding individu.
Menjelang akhir 80-an, awal 90-an, kartel Medellín bertanggungjawab
untuk 80 peratus kokain yang sampai ke seluruh dunia.
Mereka memonopoli perniagaan kokain.
Dalam erti kata lain, mereka yang tentukan harga.
Tapi siapa yang sentiasa mengatasi mereka? Pablo Escobar.
Bagi orang yang berwawasan, ia ganjaran paling besar.
Pada pertengahan 1980-an, Pablo Escobar kaut sejuta dolar sehari.
Tapi apabila anda uruskan empayar haram,
jumlah wang anda yang bertambah akan menarik perhatian yang tak diingini.
Buku panduan kami akan tunjuk cara untuk halang musuh
dan meluaskan lagi pengaruh anda.
TAKTIK GODA ORANG RAMAI
Cinta.
Kita semua mahu rasa selamat dan dilindungi.
Begitu juga dengan ketua gengster yang berkuasa.
Penjenayah bertaraf tinggi faham kepentingan pendapat umum.
Kalau anda dapat sokongan komuniti,
mereka tak pandang hakikat anda buat perkara yang menyalahi undang-undang.
Makin banyak sokongan orang ramai yang seorang ketua dapat,
semakin dia dapat melindungi dirinya.
Langkah pertama supaya rakyat masuk pasukan anda?
Tunjukkan sisi pemurah anda.
Seperti mereka ini.
Anak-anak ketua mafia New York, anak Carlo Gambino, Thomas dan Joseph,
yang dilaporkan dapat 70 juta
daripada penipuan trak di Daerah Garment,
menyumbang lebih sejuta dolar untuk membiayai pusat kanser kanak-kanak,
yang masih menggunakan nama keluarga di salah satu unitnya.
Selepas tsunami yang dahsyat melanda Jepun pada tahun 2011,
Yakuza, di bawah raja gengster Kenichi Shinoda,
antara yang pertama menghulurkan bantuan ke kawasan terjejas teruk.
Pembantu terkenal geng jenayah Colombo, William Cutolo,
ialah penyumbang utama Persatuan Penyelidikan Leukemia Kebangsaan.
Malah dia berpakaian seperti Santa Claus untuk parti Krismas tahunan.
Daya tarikan Pablo Escobar
juga mendapat manfaat kerana memahami peminatnya.
Pablo Escobar berasal daripada latar belakang daif
dan tahu keperluan rakyatnya.
Kerajaan hanya melayan golongan elit.
Jadi, Pablo Escobar dapat mengisi jurang
yang kerajaan tak dapat penuhi,
menyediakan perkhidmatan dan perkara yang diperlukan di peringkat bawah.
Kemurahan hati Pablo ada banyak bentuk.
Duitnya membina jalan dan talian elektrik,
hospital,
stadium,
gelanggang kasut roda.
Malah 600 unit kompleks perumahan untuk rakyat Medellín yang paling memerlukan,
dinamakan Barrio de Pablo Escobar.
Dia bina zoo persendirian dengan kemasukan percuma,
menampilkan 200 haiwan eksotik,
menaja pasukan bola sepak tempatan
dan membina padang permainan di seluruh bandar berserta lampu.
Kadangkala Pablo sendiri bermain.
Dia agihkan wang di kejiranan termiskin di bandar,
selalu ditemani paderi Katolik.
Dia juga menyumbang kepada gereja.
Komuniti Pablo anggap dia sebagai Robin Hood,
iaitu dia mencuri daripada kapitalis kaya dan pulangkan kepada orang miskin.
Jadi, dia benar-benar dilihat sebagai wira kepada penduduk di kejiranannya sendiri.
Maksudnya ialah kesetiaan.
Orang fikir Pablo Escobar orang baik
dan orang kerajaan ialah orang jahat.
Apabila semangat orang lain di pihak anda, anda pemenang.
Itulah cara kalahkan kerajaan.
Walaupun nampak macam kejiranan anda selamat,
ancaman luar boleh jadi perkara lain.
PRESIDEN RONALD REAGAN
Dadah mengancam masyarakat kita. Ia mengancam nilai kita
dan melemahkan institusi kita.
Ia membunuh anak-anak kita.
Kami mahu anda menolak.
Tolak dadah daripada hidup.
Cakap saja tak nak.
Dianggarkan 96,000 kg kokain
diseludup ke Amerika tahun lepas.
Kami memang cuba buat semua yang kerajaan boleh buat
untuk memerangi pengedar dadah.
Kerajaan Colombia menerima banyak tekanan daripada Amerika
agar bertindak keras terhadap pengedar dadah.
Itu membawa kepada keputusan yang paling merisaukan.
Amerika Syarikat dan Colombia menandatangani perjanjian yang membenarkan
pengedah dadah Colombia diekstradisi ke Amerika Syarikat.
Perkara yang menakutkan, tapi jangan risau.
Buku panduan ini akan tunjuk
cara mengambil kesempatan daripada populariti baharu anda.
TAKTIK BERPOLITIK
Politik. Ia perlahan. Ia terlalu kotor.
Apabila anda mahu mempengaruhi polisi awam,
anda perlu terus ke sumbernya.
Jika anda Pablo Escobar,
ada satu undang-undang yang mengatasi semua.
Pablo Escobar amat takut dengan ekstradisi,
kemungkinan dia boleh dipindahkan secara paksa ke Amerika Syarikat,
di sana dia akan berdepan dengan keadilan dan hukuman penjara.
Pablo perlu hapuskan senario itu.
Pablo Escobar sedar jika dia benar-benar mahu mengubah undang-undang,
cara terbaik untuk buat adalah dari dalam.
FEBRUARI 1982 1 TAHUN LEPAS ESCOBAR JADI KETUA GENGSTER
Dia bertanding sebagai pengganti untuk jawatan kongres di luar daerahnya.
Ideologi utama pergerakan kami ialah semangat awam,
nasionalisme, program sosial.
Tentang cerita belakang Pablo yang rumit…
Escobar memilih profil awamnya dengan teliti.
Dia upah orang perhubungan awam untuk buat dia nampak
seperti ahli perniagaan yang sah,
merasuah wartawan dan hapuskan kisah silamnya.
Dia mengikuti lelaki bernama Ortega,
yang merupakan penjawat kini dan menang.
Selepas pilihan raya berakhir,
Pablo berjalan mendada ke Kongres seperti dia orang biasa.
Selain kuasa dan darjat pejabatnya,
jawatan baharu Pablo disertai faedah istimewa lain.
Sebagai ahli Kongres,
Escobar mendapat imuniti daripada pendakwaan jenayah,
dia dapat visa diplomatik ke Amerika Syarikat
dan dapat memberi kesan kepada perjanjian ekstradisi Colombia,
yang dia mahu singkirkan.
Namun, cita-cita besar Pablo
membuatnya bersemuka dengan lawan yang menggerunkan.
Rodrigo Lara ialah Menteri Kehakiman yang baru dilantik
semasa Pablo Escobar dipilih masuk Kongres.
Dia ahli politik sepanjang hayat
dan musuh ketat pengedar dadah.
Menteri tersebut kenal Pablo.
Dia sedar Pablo mempersendakan sistem Kongres mereka
dengan berada di bilik itu.
16 OGOS 1983
Pada hari pertama Pablo dalam Kongres,
jelas sekali dia susah sesuaikan diri.
Rodrigo Lara akan buat keadaan jadi lebih tak selesa.
Dia memulakan sesi
dan mengecam kesan dahsyat dadah terhadap masyarakat Colombia,
lalu mengalih perhatiannya kepada Pablo.
Lara mendedahkan Ahli Kongres baharu itu sebagai ketua dadah
dan mengumumkan Escobar telah menipu Kongres
dan rakyat Colombia.
Pablo terus menafikan tuduhan itu.
Dari mana-mana sudut pandangan, kita difitnah dan diserang
kerana maklumat palsu
dan kata-kata kesat
yang dihambur terhadap kita oleh musuh politik.
Tapi selepas siasatan selama setahun, Escobar dibuang daripada Kongres.
Escobar bukan saja hilang
sebarang imuniti daripada pendakwaan yang dia dapat,
sebarang pengaruhnya terhadap polisi dadah Colombia,
tapi dia secara peribadi dimalukan dan didedahkan.
Cubaan Pablo menceburi politik, gagal.
Tapi ada banyak cara untuk buat kerajaan ikut kehendak anda.
Yang seterusnya ini tak begitu bersopan.
TAKTIK HAPUSKAN SEMUA HALANGAN
Apabila anda kaya, biasanya anda boleh harapkan wang
untuk kemukakan kepentingan anda.
Menjelang akhir 1980-an,
tak ramai yang lebih kaya daripada Pablo Escobar.
Dia jadi perhatian ramai. Dia ada banyak duit.
Dia salah seorang penjenayah terkaya di dunia.
Dia tak mahu melepaskannya.
Tapi sekumpulan ahli politik baharu mahu mencipta nama
dengan berjanji untuk menjatuhkan Pablo dan rakan kartelnya.
Individu bernama Luis Carlos Galan bertanding jadi presiden Colombia
dan manifestonya sokong ekstradisi untuk pengedar dadah di Colombia.
Kadar popularitinya luar biasa.
Ia tiba di tanah air kita
kerana ia tiba di lebih 60 buah negara dunia.
Jika anda Pablo Escobar,
itu orang terakhir yang anda mahu untuk tadbir negara anda.
OGOS 1989 - 8 TAHUN SELEPAS ESCOBAR JADI KETUA GENGSTER
Masa untuk gunakan pengaruh dengan segera.
Galan dibunuh atas arahan Escobar.
Namun, idea Galan bukan mudah untuk dipadamkan.
Bagi Escobar, masalahnya masih belum selesai
kerana Ketua Turus Galan,
César Gaviria, menjadi calon presiden.
Gaviria juga satu-satunya calon yang berjanji nak terus mengekstradisi
beberapa ketua kartel ke Amerika Syarikat untuk dibicarakan.
Nampaknya dia tak faham.
Jadi, Pablo memutuskan untuk hapuskan Gaviria,
dia sanggup bersusah-payah mendapatkan risikan
tentang César Gaviria akan menaiki penerbangan dari Bogota ke Cali.
Pablo buat keputusan untuk letak bom di dalam penerbangan.
Pesawat berlepas, bom meletup di udara.
107 orang terbunuh dalam nahas pesawat di Colombia.
Pesawat terhempas beberapa minit selepas berlepas dari Bogota.
Ia mungkin bom
dan ada dakwaan mengatakan angkara pengedar dadah.
Namun, ada satu masalah.
Gaviria tak menaiki penerbangan.
Jadi, 110 orang terbunuh
hanya kerana Pablo fikir ada seorang lelaki akan menaiki pesawat itu.
Selepas pengeboman pesawat oleh Pablo Escobar,
orang mula kata lelaki ini perlu dikurung di suatu tempat.
Di sinilah semua usaha ditumpukan
untuk mencari Pablo Escobar.
Polis Colombia terus mencari dan memusnahkan landasan tersembunyi,
menghapuskan makmal kokain dan mencari Pablo Escobar,
ketua kartel dadah Medellín.
Mungkin nampak macam terperangkap,
tapi Pablo masih ada muslihat lain yang belum ditunjukkan
untuk memaksa kehendaknya dan menjamin masa depannya.
TAKTIK PERTARUHKAN SEMUA
Selepas mengaut berbilion dolar dan jadi rakyat Colombia paling berpengaruh,
Pablo Escobar kini dijejaki oleh pihak berkuasa Colombia…
dan penduduk bersorak untuk penangkapannya.
Dia kena buat dirinya disenangi semula.
Keganasan ialah cip tawar-menawar Escobar.
Itu satu-satunya pengaruh yang dia ada ketika ini
dan satu-satunya cara yang dia fikir dia boleh sumbang kepada kerajaan.
Raja dadah Colombia membalas kepada polisi Get Tough baharu kerajaan.
Mereka isytihar perang.
Apabila tekanan diberikan kepada Escobar, semuanya menjadi sasaran
dan Bogota menjadi zon perang.
Beribu-ribu orang tak bersalah dibunuh.
Kemudian dia letak risalah di tapak bom kereta.
Yang boleh diekstradisi. Los estradiables.
"Saya lebih rela makam di Colombia daripada penjara di Amerika Syarikat."
Disain oleh "yang boleh diekstradisi".
Kami tahu "yang boleh diekstradisi" ialah Pablo Escobar.
Itu kad nama dia.
Tak lama kemudian, kempen Pablo membuahkan hasil.
Pendapat awam semakin bertambah,
tanya kerajaan, "Apa anda nak buat tentang keganasan?
Bagaimana anda nak pastikan kami selamat?"
Bimbang pemberontakan awam, kerajaan terpaksa menawarkan Pablo perjanjian.
Presiden César Gaviria
mendapat idea "program serah diri sendiri".
Maknanya anda sebagai penjenayah datang
dan bersetuju mengaku bersalah atas satu jenayah yang anda pilih.
Sebagai pertukaran, kami bebaskan anda daripada jenayah lain
yang anda pernah buat, termasuk pembunuhan.
Ini bertujuan untuk membawa masuk atau menjatuhkan Pablo Escobar.
19 JUN 1991 10 TAHUN LEPAS ESCOBAR JADI RAJA GENGSTER
Satu-satunya yang lebih baik daripada menyumbang kepada kerajaan
adalah buat mereka datang melutut.
Pablo Escobar menghubungi kerajaan Colombia dan berkata,
"Saya sanggup hentikan kempen pengeboman saya
dan saya sanggup menyerah diri.
Tapi saya ada syarat tertentu."
Mereka tanya, "Awak nak apa?"
"Pertama, saya nak penjara sendiri.
Sebab saya perlu tahu saya berada di tempat selamat."
Apa kata kerajaan? "Baiklah."
"Kedua, saya nak pilih rakan banduan sebab saya ada musuh.
Saya kena pastikan tiada orang nak bunuh saya."
Kerajaan Colombia setuju.
"Saya akan upah pengawal penjara sendiri.
Jangan risau tentang gaji mereka. Saya akan bayar gaji."
Kerajaan Colombia kata, "Okey."
Selain itu, tiada syarat untuk merampas mana-mana aset Pablo.
"Faktor utama ialah saya nak ekstradisi dihapuskan."
Kerajaan Colombia kata, "Okey."
Ia perjanjian rayuan paling teruk dalam sejarah penguatkuasaan undang-undang
dalam seluruh sejarah dunia.
Sebenarnya Pablo Escobar menang dan kami kalah.
Bagaimana dengan hukuman penjara?
Penjara pilihannya dikenali sebagai La Catedral.
Penjara ini ada televisyen skrin besar, jakuzi, kolam dengan air terjun
dan semua yang Escobar perlukan untuk teruskan perniagaannya
dengan selamat di dalam penjara bersama pengawal di luar.
Selepas setahun di La Catedral,
kerajaan Colombia memutuskan untuk mengingkari perjanjian mereka
dan pindahkan Escobar ke penjara yang kurang selesa.
Orang Pablo bertindak
dan Escobar keluar ikut pintu belakang.
Ratusan askar,
menggeledah kawasan desa mencari lelaki paling dikehendaki di Colombia.
Setakat ini, Pablo Escobar mengakali mereka.
Walaupun dia tak selamanya melarikan diri,
lelaki yang kata lebih rela mati di Colombia daripada dipenjarakan di AS,
akhirnya hajatnya tercapai.
Kerana polis Colombia dan Agensi Penguatkuasaan Dadah Amerika.
Pablo Escobar mati dengan kejam, sepertimana dia hidup.
Kematiannya mungkin tamparan terakhir kepada kartel Medellín.
Dengan mengukir laluan unik melalui buku panduan,
Pablo Escobar menjadi antara 10 orang terkaya di dunia
dengan nilai bersih dilaporkan 30 bilion dolar.
Siapa kata jenayah tak berbaloi?
Ini mentaliti gengster.
Sesiapa yang belum bersumpah memang teruk.
Anda dapat untung apabila menceburinya, tapi bukan hanya bunuh orang.
Kami lihat apa orang awam mahu dan kami beri.
Sekurang-kurangnya mafia tak kelentong semua orang.
Setiap raja penjenayah ini mengawal takdir mereka sendiri
dan mencapai kejayaan yang hanya boleh diimpikan oleh kebanyakan manusia.
Ketua gengster amat dihormati dan ditakuti.
Jika anda berpuas hati dengan keadaan sekarang,
mungkin anda tak sesuai untuk perubahan kerjaya begini,
tapi cuba jujur.
Mudah dan ringkas. Anda nak duit, kuasa, hormat?
Nak jadi bos.
Tak bolehkah kita dapatkan kemewahan dalam hidup?
Saya dah berikan caranya.
Jadi,
tunggu apa lagi?
Terjemahan sari kata oleh Yanti Arshad